Συντεταγμένες: 42°02′N 11°57′E﻿ / ﻿42.033°N 11.950°E﻿ / 42.033; 11.950

Η **Σάντα Σεβέρα** είναι κοινότητα του δήμου της Σάντα Μαρινέλλα της επαρχίας της Ρώμης. 

Είναι ένα μικρό χωριό παραθαλάσσιο χωριό κατά μήκος της Via Aurelia, αρχαίας οδού, περίπου 8 χιλιόμετρα νότια της Σάντα Μαρινέλλα και 50 χιλιόμετρα βόρεια της Ρώμης. 

Το χωριό πήρε το όνομά του από της Σάντα Σεβέρα, μάρτυρα που μαρτύρησε κατά τον 2ο αιώνα.

Ιστορία
-------

Κοντά στο χωριό υπάρχει επίσης ένα μικρό μεσαιωνικό χωριό με κάστρο του 11ου αιώνα δίπλα στη θάλασσα, μπροστά από το οποίο υπήρχε το αρχαίο ετρουσκικό λιμάνι *Πύργοι*. 

Το χωριό της Σάντα Σεβέρα αναπτύχθηκε τη δεκαετία του 1930 ως θέρετρο πολλών φασιστών ηγετών. Τα σπίτια που χτίστηκαν ήταν μέρος του "Cooperativa 28 Ottobre", Συνεταιρισμός 28 Οκτωβρίου. Στην αρχή υπήρχαν πολύ λίγα σπίτια, όλες βίλες που ανήκαν η καθεμία σε μία οικογένεια. Κατόπιν, στη διάρκεια της δεκαετίας του ΄70, χτίστηκε ο συνοικισμός που σήμερα ονομάζεται "Grottini".

Κατά το δεύτερο μισό της δεκαετίας του 1960, το Ευσεβές Ινστιτούτου του Αγίου Πνεύματος (Pio Istituto di Santo Spirito), ιδιοκτήτης τότε του κάστρου της Σάντα Σεβέρα, διέταξε την ανακαίνισή του. Ο υπεύθυνος του έργου ήταν ο Ρικάρντο Μέντιτσι (Riccardo Medici), και αυτό ολοκληρώθηκε το 1970 (βλ. Angela Carlini Bandinelli, Santa Severa Mosaico Storico, Εκδόσεις Mediterranee, 1992, σ. 212).

Αρχαιολογία
-----------

Εδώ, το 1964 βρέθηκαν τα χρυσά ελάσματα των Πύργων, τρία φύλλα χρυσού περίπου 20 εκατοστών, που χρονολογούνται το 500π.Χ. και περιέχουν κείμενα στα  φοινικικά και τα ετρουσκικά.

Σημεία ενδιαφέροντος
--------------------

Τα ελάσματα των Πύργων.
Κάστρο της Σάντα Σεβέρα
Το κάστρο στεγάζει το Μουσείο της Θάλασσας και της Αρχαίας Ναυσιπλοΐας της Σαντά Σεβέρα, και την Αρχαιολογική Υπηρεσία της Περιoχής Cerite. 

* Η Εκκλησία της Ανάληψης της Θεοτόκου Μαρίας (Chiesa di santa Maria Assunta). Είναι η μητρόπολη του χωριού και βρίσκεται μέσα στο κάστρο. Το εσωτερικό έχει ρυθμό ρομαντισμού, και πάνω από το ιερό απεικονίζεται η Ανάληψη της Θεοτόκου ανάμεσα στις αγίες Σεβέρα και Μαρινέλλα.

Συγκοινωνία
-----------

Η Σάντα Σεβέρα βρίσκεται βόρεια από το Κρατικό Δρόμο 1 Via Aurelia και σε μικρή απόσταση από την έξοδο *Σάντα Σεβέρα – Σάντα ΜΑρινέλλα*, στον αυτοκινητόδρομο A12 Ρώμη – Τσιβιταβέκια (Roma – Civitavecchia).

Έχει επίσης σταθμό της σιδηροδρομικής εταιρίας Ferrovia Tirrenica, που βρίσκεται στο τμήμα μεταξύ Furbara και Σάντα Μαρινέλλα. 

Το Αεροδρόμιο Φιουμιτσίνο βρίσκεται 50 χιλιόμετρα νότια της πόλης, η οποία επίσης είναι 20 χιλιόμετρα μακριά από το λιμάνι της πόλης Τσιβιταβέκια.

Φωτογραφίες
-----------

* Είσοδος του κάστρουΕίσοδος του κάστρου
* Τα τείχη του κάστρουΤα τείχη του κάστρου
* Αυλή του κάστρουΑυλή του κάστρου
* Ιππασία το χειμώναΙππασία το χειμώνα
* Η οδός Lungomare τη νύχταΗ οδός Lungomare τη νύχτα
* Windsurfing στη Σάντα ΣεβέραWindsurfing στη Σάντα Σεβέρα
* Ηλιοβασίλεμα στην Τυρρηνική θάλασσαΗλιοβασίλεμα στην Τυρρηνική θάλασσα
* Μοναστήρι ΦραγκισκανώνΜοναστήρι Φραγκισκανών
* Απόγευμα στον κήπο των ΦραγκισκανώνΑπόγευμα στον κήπο των Φραγκισκανών

Βιβλιογραφία
------------

* L.Canina *Pirgi degli Agillei o Ceriti. Ann.d.Inst.1840 pg.34 e sgg.*
* A.Nibby *Analisi storico-topografico-antiquaria della carta de' Dintorni di Roma*. (3 voll.) Roma, Tipografia delle Belle Arti, 1837 (on-line)
* A.Carlino Bandinelli, *Santa Severa mosaico storico, ed.Mediterranee, 1992. \*V.Protani B.Frau* Pyrgi e il castello di S.Severa, GAR 1989
* F.Enei,F.Gentile *Il Castello di Santa Severa: 1949-1999 50º Anniversario dell'instituzione del Comune, ed.Soprintendenza per i Beni Ambientali, 1999*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σάντα Σεβέρα** |

* Castello-Museo di Santa Severa Αρχειοθετήθηκε 2014-05-27 στο Wayback Machine.
* Presenze archeologiche
* Antiquarium di Pyrgi

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 159121982

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ιταλία
 |

 |